JY LEES NOU Resep: Filohoenderpasteitjies
Maak 26-30 porsies van 100 g elk
Koste per porsie: R7,37
4 uie, geskil
8 wortels, skoongeskraap
repe skil van 1-2 suurlemoene
2 rolle (200 g elk) filodeeg, in groot blokke gesny
gesmelte botter of margarien
Verwyder die meeste binnevet van die hoender en plaas saam met res van die bestanddele, buiten die sago, filo en gesmelte botter, in ’n groot kastrol of drukpot. Bring tot kookpunt en laat kook sowat 15 minute.
Verwyder van die hitte en trek dan al die velle van die hoender af om dit minder ryk te maak. Plaas die hoender terug in die kastrol en kook tot die vleis van die bene afval; dit neem sowat 1 uur. Verwyder al die bene en voeg die geweekte sago by. Laat weer goed kook tot die sago gaar en deurskynend is. Roer gedurig om te keer dat die sago aanbrand.
Verwyder die kruietakkies en heel speserye indien verkies. Vou een vel filodeeg in die lengte dubbel, skep 100 g vulsel op, vou die sykante effe oor en rol op. Herhaal met die res van die deeg en vulsel. Smeer elkeen met gesmelte botter en bak
sowat 20 minute by 200 °C tot gaar.